|  |  |  |  |  |
| --- | --- | --- | --- | --- |
| Узорак | Узимање узорка | Посуда | Транспорт | Чување узорка (само ако транспорт није могућ) |
| Урин за уринокултуру | **-Техника средњег млаза**Tемељно опрати подручје спољних гениталија (подручје уретре) водом и сапуном , затим добро испрати водом; код жена раширити велике усне (лабије), код мушкараца повући кожицу и почети са мокрењем. Први млаз урина (неколико милилитара) пустити да истече, па не прекидајући мокрење, средњи млаз узети у стерилну боцчицу за узорковање урина. Не пунити до врха! Довољно је 5 мл урина. Водити рачуна да се руком или одјећом не додирне унутрашњост поклопца или бочице**-Урин из врећице за педијатријске болеснике**Након темељног прања спољних гениталија и околне коже, ставити врећицу (код дјечака цијели пенис треба да је у врећици, дјевојчицама залијепити преко лабије). Одстранити је одмах након добијања урина и кесицу ставити у стерилан контејнер или пажљиво пресути у стерилну бочицу (водећи рачуна да се урин не контаминира цурењем преко спољне стране врећице). Ако се урин не појави у року од сат времена, препорука је да се поступак понови са новом врећицом након поновног прања гениталија.**-Урин из сталног катетера**Урин код пацијената који имају трајни катетер узима се приликом замјене катетера или пункцијом трајног катетера (подручја кроз који се уводи игла) након дезинфекције. Урин за микробиолошку анализу се не смије узети из врећице у коју се слива урин из трајног катетера, као нити приликом раздвајања споја катетера и врећице ( нпр. код замјене врећице).**-Узорци урина из уростоме**Квалитет узорка урина осигурава се чишћењем стоме и отпуштањем првог дијела урина добијеног стерилним катетером одговарајуће величине.***Напомена :***-кад год је могуће узети први јутарњи урин. Да би се смањила вјероватноћа добијања лажно негативног налаза,урин треба да је био у бешици бар 4 сата, оптимално цијелу ноћ-не форсирати диурезу повећаним уносом течности, јер ће доћи до разређења урина и смањења броја бактерија испод 100 000 CFU/ml-код пацијентата са сталним катетером у урину ће увијек бити присутне бактерије, те је препорука да се уринокултура ради само уколико постоје симптоми уринарне инфекције. | Стерилна посуда са поклопцем на навој | На собној температури(15-25ºС) до 2ч. | До 24 сата на 4°С. |
| Урин за детекцију *Mycoplasma hominis, Ureaplasma urealyticum, Ureaplasma parvum* | Узети први млаз прве јутарње мокраће (10-20 милилитара) | Стерилна посуда са поклопцем на навој | До 2 сата на собној температури | / |
| Урин за детекцију *Trichomonas vaginalis* | За детекцију Trichomonas vaginalis-a узети први млаз прве јутарње мокраће. | Стерилна посуда са поклопцем на навој | Одмах | 1 сат на температури од 30-37ºс |
| Столица | Дефекацију обавити у ноћну посуду, која је претходно опрана детерџентом и добро испрана водом, без дезинфекционих средстава . Узорак величине љешника (1-2г или 3-5мл течне столице), који није загађен урином ни водом из wс шоље, пребацити у посуду за узорак столице коју сте узели у лабораторији, користећи кашикицу на поклопцу посуде. При томе *бирати слузаве ,гнојаве и крваве дијелове* ако их има. На исти начин узети столицу са пелене код дјеце.За **Clostridium difficile** узети узорак што раније након појаве симптома болести.За детекцију **рота и аденовируса** узорак узети 3-5 дана од почетка болести, када је највећа секреција вируса у столици. При сумњи на **паразитске болести** органа за варење, неопходно је прегледати најмање три узорка столице који су узети у интервалима од 2-3 дана. Узорак узети са више мјеста из дубине и са површине фецеса | Стерилна посуда с чепом на навој те кашичицом за узорковање | Течна столица – одмах, чврста столица у року од 2 сата на собној температури | -За **копрокултуру** на температури 4º C:- у одговаајућем транспортном медијуму до 24 сата -без транспортне подлоге до 12 часова- За детекцију **цријевних** **паразита** чврста столица 24 сата на 4°C- За **Clostridioides difficile** дуже чување искључиво на-20°C**-**За столицу на **вирусе** 24 ч. у фрижидеру (4°С)-за **Helicobacter pylor**i До 72 сата на на 40 C |
| Перианални отисак | За узимање перианалног отиска потребно је предметно стакалце, које се може добити у микробиолошкој лабораторији, на које је налијепљена прозирна љепљива трака. Перианални отисак узети ујутро, одмах након устајања, а прије прања и дефекације. Особа која узима узорак мора носити рукавице. Љепљиву траку одлијепити од стакалца, налијепити траку преко набора чмара уз благо притискање да уђе у наборе ануса .Траку затим скинути и налијепити на стакалце. Скинути рукавице, опрати руке. Предметно стакалце добро замотати у чисти папир и/ или ставити у коверат. Опрати руке. | Предметно стакалце с налијепљеномсамољепљивом траком | На собној температури, оптимално у року од 2 ч. | На собној температури у року од 24 ч. |
| Спутум | Даје се први јутарњи испљувак након буђења, а прије обављања личне тоалете. Пацијент треба да испере уста млаком водом (без дезинфицијенса) и да затим више пута дубоко удахне (провокација кашља), и онда се јако искашље, из дубине, у стерилну пластичну посуду са широким отвором и поклопцем на завртањ. | Стерилна посуда са навојним затварачем | На собној температури(15-25ºС) до 2ч. | На 4 ºС до 24 сата |
| Ејакулат | Узорак ејакулата узети након уринирања, а потом темељног прања полног органа водом и сапуном. | Стерилна посуда са навојним затварачем | 2-4 сата, на собној температури(15-25°С) |  До 24 часа у фрижидеру (4°С) |

**УПУТСТВО ЗА ПРИКУПЉАЊЕ УЗОРАКА ЗА ДИЈАГНОСТИКУ ТУБЕРКУЛОЗЕ**

|  |  |  |  |  |
| --- | --- | --- | --- | --- |
| Узорак | Узимање узорка | Посуда | Транспорт | Чување узорка (само ако транспорт није могућ) |
| Спутум | Узорке је потребно узети у одвојеној, вентилираној просторији или уколико је то могуће, напољу. Држећи обје руке на куковима, снажно се накашљите и прикупите спутум у устима, а затим га пажљиво испљуните у неломљиву, прозирну, непропусну бочицу, са поклопцем на завртањ, широког отвора и добро затворите.Идеалан узорак спутума запремине је од 3 до 5 мл, иако су и мање количине прихватљиве, уколико су задовољавајућег квалитета.Сваки пацијент треба да донесе 2-3 узорка | Стерилна посуда с чепом на навој и широким отвором | На собној температури(15-25ºС) до 2ч. | На +4 ºС до 48 сати |
| Урин | После прања гениталија водом и сапуном узима се јутарњи урин, средњи млаз, у стерилну бочицу. Бочица мора бити од чврсте пластике, са поклопцем на завртањ.Теба узети 3 до 5 узорака за култивацију (не сакупљати двадесетчетворочасовни урин, нити слати велики број јутарњих урина) | Стерилна посуда с чепом на навој | На собној температури(15-25ºС) до 2ч | На + 4ºС до 48 сати |
| Столица | Узорак фецеса се узима непосредно после дефекације у чисту посуду без трагова дезинфицијенса. Узима се 1-2г фецеса са више мјеста. Материјал се узима стерилном кашичицом која је причвршћена за поклопац и стави у посуду. Материјал треба што прије послати у лабораторију без употребе конзерванса | Стерилна посуда с чепом на навој те кашичицом за узорковање | На собној температури(15-25ºС) до 2ч | До 24 часа на 4 ºС |